ไทยพบผู้ติดเชื้อโควิดใหม่ 369 ราย ดันยอดป่วยสะสม 12,423 คน ไร้เสียชีวิต
ไทยพบผู้ติดเชื้อโควิดใหม่ 369 ราย ดันยอดป่วยสะสม 12,423 คน ไร้เสียชีวิต
ไทยพบผู้ติดเชื้อโควิดใหม่ 369 ราย ดันยอดป่วยสะสม 12,423 คน ไร้เสียชีวิต
18 ม.ค. 2564

พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (18 ม.ค.64) ระบุพบผู้ป่วยยืนยันติดเชื้อรายใหม่ 369 ราย โดยเป็นผู้ติดเชื้อในประเทศ 357 ราย เป็นผู้ป่วยรายใหม่ที่มาจากระบบเฝ้าระวังและระบบบริการฯ 82 ราย และจากการค้นหาเชิงรุกในชุมชน 275 ราย เป็นผู้ที่เดินทางมาจากต่างประเทศ และเข้าสถานกักกันที่รัฐจัดให้ (State Quiarantine) 12 ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 12,423 ราย แบ่งเป็นการติดเชื้อในประเทศ 10,134 ราย จากการตรวจคัดกรองเชิงรุก 3,982 ราย และเป็นผู้เดินทางมาจากต่างประเทศ 2,289 ราย อยู่ในสถานที่กักกันที่รัฐจัดให้ 1,693 ราย รักษาหายป่วยเพิ่ม 191 ราย รักษาหายแล้วรวม 9,206 ราย ยังรักษาอยู่ 3,147 ราย ไม่มีผู้เสียชีวิตเพิ่ม ทำให้จำนวนผู้เสียชีวิตสะสมคงอยู่ที่ 70 ราย